《偈颂二十一首》
宋代·释坚璧

日月如弹丸，顽心似坚石。
坚石不可融，弹丸易跳掷。
始见踏青不，相将年又极。
谁将后夜霜，换我双鬓黑。
有个不老方，诸人识不识。

作者简介：释坚璧，号古岩。历住雪峰寺、瑞岩寺、雪窦寺。为青原下十五世，石窗法恭禅师法嗣。有《古岩璧禅师语》，收入《续古尊语要》卷二。事见本《语录》。今录诗三十六首。